Զահրա Ղանբարի

**Զահրա Ղանբարի** (), իրանցի ֆուտբոլիստուհի,հարձակվող, Կովսարի կանանց ֆուտբոլային լիգայի «Պերսեպոլիս» ակումբի և Իրանի կանանց ազգային հավաքականի անդամ։ Նա համարվում է Իրանի կանանց ազգային հավաքականի բոլոր ժամանակների լավագույն ռմբարկուն։

## Վաղ կյանք և կրթություն
Զահրա Ղանբարին ծնվել է 1992 թվականի մարտի 4-ին Քերմանշահի նահանգի Կանգավար քաղաքում, Իրան։ Քերմանշահը Իրանի ամենամեծ քրդաբնակ քաղաքն է և տարածաշրջանում քրդական մշակույթի ամենակարևոր քաղաքային կենտրոններից մեկը։ Ղանբարին քուրդ է։

## Ակումբային կարիերա
Զահրա Ղանբարին խաղացել է Իրաքում՝ կանանց ֆուտբոլի լիգայում հանդես եկող «Ղազ Ալ-Շամալ» ակումբում։

Իրանում նա 2013 թվականից խաղացել է «Բամ Խաթուն» ֆուտբոլային ակումբում (նախկին անվանումը՝ «Շահրդարի Բամ»)։ 2020֊2021  թվականների մրցաշրջանում նա հանդես է եկել նաև «Վեչան Քուրդիստան» ակումբում։

Ղանբարին «Բամ Խաթուն» ակումբի կազմում մասնակցել է Ասիայի ֆուտբոլի կոնֆեդերացիայի կանանց ակումբային առաջնությանը (2023) և Ասիայի կանանց Չեմպիոնների լիգային (2024֊2025), որտեղ վերջին մրցաշարում խփել է մեկ գոլ։

2024 թվականի նոյեմբերին Իրանի ֆուտբոլի ֆեդերացիան նրան կարճ ժամանակով հեռացրել է խաղերից և ստիպել ներողություն խնդրել «ոչ պատշաճ հիջաբ» կրելու համար՝ գոլի տոնակատարության ժամանակ 2024֊2025 թվականների Ասիայի կանանց Չեմպիոնների լիգայի խաղում։ Ներողությունից հետո նրան թույլատրվել է վերադառնալ թիմ։

2025 թվականին նա տեղափոխվել է «Պերսեպոլիս» ֆուտբոլային ակումբ։

## Ազգային հավաքականում
Ղանբարին Իրանի կանանց ազգային հավաքականի բոլոր ժամանակների ամենաշատ գոլ խփած ֆուտբոլիստուհին է
։ Նա հավաքականի կազմում մասնակցել է կանանց Ասիայի գավաթին  (2008, 1 գոլ), (2018, 6 գոլ), (2022), մինչև 19 տարեկանների կանանց Ասիայի գավաթին (200, 2 գոլ), Կանանց օլիմպիական ֆուտբոլի մրցաշարին (2020, 6 գոլ),  կանանց օլիմպիական որակավորման մրցաշարին (2024), կանանց Ասիայի գավաթին (2026)։

2026 թվականի մարտի 9-ին, երբ ազգային հավաքականը դուրս է մնացել Ավստրալիայում կայացած կանանց Ասիայի գավաթի 2026 թվականի խաղարկությունից, Ղանբարին, որը խաղացել է բոլոր երեք խաղերում, Իրանի կանանց ազգային ֆուտբոլի հավաքականի չորս թիմակիցների հետ միասին լքել է թիմի մարզական ճամբարը Ավստրալիայում և ապաստան խնդրեց։ Սա պայմանավորված է եղել նրանով, որ Իրանի ազգային հավաքականի մասնակցությունը Ասիայի գավաթի առաջին խաղին համընկել է ԱՄՆ-ի և Իսրայելի կողմից Իրանի դեմ ռազմական գործողությունների սկսվելու հետ և խաղի սկզբին ֆուտբոլիստները հրաժարվել են երգել Իսլամական Հանրապետության հիմնը՝ այդպիսով ցույց տալով, որ նրանք, ինչպես հազարավոր իրանցիներ, հույս ունեին իրանական ռեժիմի անկման վրա։ Իրանական մամուլը նույն օրը նրանց անվանել է դավաճաններ։ Սակայն հաջորդ խաղում նրանք ոչ միայն երգել են հիմնը, այլև հայրենասիրական ժեստեր արել։ Մարդու իրավունքների պաշտպանները պնդում են, որ առաջին խաղից հետո ֆուտբոլիստների վրա ակնհայտորեն ճնշում է գործադրվել, ամենայն հավանականությամբ՝ Իրանում գտնվող իրենց հարազատների հասցեին սպառնալիքների միջոցով։

Զահրա Ղանբարին հետագայում հետ է վերցրել Ավստրալիայում ապաստանի իր դիմումը՝ դառնալով իրանական պատվիրակության յոթ անդամներից հինգերորդը՝ հինգ խաղացող և երկու անձնակազմի անդամ, որոնք սկզբում որոշել են չվերադառնալ տուն, բայց հետագայում փոխել են իրենց միտքը։ Իրանական լրատվամիջոցները ողջունել են մարզիկի որոշումը։

## Ծանոթագրություններ

## Արտաքին հղումներ
*ZAHRA GHANBARI
*Zahra Ghanbari

Կատեգորիա:Իրանցի ֆուտբոլիստներ
Կատեգորիա:Կանանց ֆուտբոլի հարձակվողներ